﻿TIPOLOGIA CULTURALĂ A LUI VASILE LOVINESCU Alina Bărbuţă Negru Într-o perioadă interbelică destul de efervescentă din punct de vedere cultural, în care climaxul l-au reprezentat anii ’30, Vasile Lovinescu pare, pe rând, un apropiat al cercetătorilor timpului, prin tematică şi preocupări, dar şi un însingurat al generaţiei, depărtându-se de toţi congenerii săi prin felul său capricant de a fi Pasiunea pentru mit, de exemplu, îl alătură familiei spirituale din care făceau parte şi Mircea Eliade, dar şi Lucian Blaga Totodată, însă, maniera de abordare a problematicii mitului îl distanţează de aceştia De asemenea, afinitatea pentru filosofie, din care se desprinde acea metafizică a durerii şi a tristeţii, l-ar aşeza alături de Emil Cioran, aşa cum fascinaţia pentru trecutul îndepărtat al ţării sale l-ar învecina cu Nicolae Densuseanu În realitate, legătura cu aceştia este doar una formală, Vasile Lovinescu detaşându-se net de contemporanii săi printr-un sistem reflexiv ce-l individualizează, unicizându-l prin maniera de abordare a subiectelor şi, mai ales, prin faptul că alege să facă toate aceste clarificări pentru propria-i înţelegere Astfel, formulătile sentenţioase emise de V Lovinescu nu au fost create cu scopul de a le mediatiza sau pentru a fi împărţite cu un public de la care să aştepte aprobarea El a scris pentru satisfacerea orgoliului interior sau pentru a nu se pierde nişte adevăruri ce veneau din vechime Aşadar, o primă distincţie între Vasile Lovinescu şi colegii săi de generaţie a fost aceea că fălticineanul nu vedea în scris o cale de promovare socială şi că, de fapt, nici nu-l interesa prestigiul public pe care l-ar fi putut obţine astfel Retras, izolat, tributar propriului sistem normativ de receptare a lumii şi a datelor imuabile ale acesteia, nepotul marelui critic literar interbelic găseşte în scris o cale de exonerare, de mântuire sau de reconciliere cu sinele De asemenea, scrisul îl ajută să coboare în templul ideilor sălăşluite în plin ego creator, pentru edificarea propriilor frământări, ce au ca punct de plecare dorinţa autorului de a înţelege corect şi pe deplin totalitatea manifestărilor exoterice, dar şi esoterice ale lumii în care trăieşte Se poate afirma că, pentru V Lovinescu, scrisul înseamnă o încercare ascetică de re-descoperire a sinelui şi intenţia personală de clarificare a unor chestiuni existenţialiste ce-i condiţionează traseul cognitiv Concluziile astfel formulate devin zestre inestimabilă pentru generaţiile viitoare, căci, în lipsa consemnării lor efective, adevărurile cu funcţie de axiomă riscă să se evaporeze, din cauza inconsisenţei sociale şi pragmatice De aceea, fălticineanul, bine ancorat într-o geografie mitică a ţării sale, ale cărei resorturi culturale şi spirituale doreşte să le exploreze cu luciditate, se întoarce cu interes către zona absconsă a trecutului naţional Aici, insistă pe acele fragmente ce scot la iveală senzaţionalul şi fabulosul dimensiunii paseiste, astfel încât ajunge să descrie o patrie miraculoasă, care, din punct de vedere estetic, stă sub semnul realismului magic Pentru a detalia toate elementele constitutive ale acesteia, analistul trebuie să îmbrace, pe rând, hainele folcloristului, ale etnografului, ale antropologului, dar, mai ales, ale hermeneutului şi simbolologului Este şi cazul lui V Lovinescu, atras de realităţile îndepărtate ale unui trecut naţional mitic, pe care doreşte să-l inspecteze sub toate formele sale de manifestare: istorică, socială, folclorică, simbolică, etnografică etc În calitatea sa de folclorist, se va apropia de folclorul românesc, în care a văzut întotdeauna un veritabil instrument valoric de măsurare a gradului de creativitate a neamului De fapt, se înţelege prin folclor, la modul general, o forţă viscerală ce poziţionează fiecare categorie culturală în parte, evidenţiindu-i combustia creatoare, capabilă să emane judecăţi de valoare primordiale Aşa apar mugurii unei filosofii populare ce imanentizează doctrine esenţiale fundamentale pentru rostul fiinţării unui neam În chip simbolic, toate aceste aspecte sunt cunoscute sub numele de Funcţiunea Tradiţională, adică ansamblul tuturor valorilor spirituale, simbolice, pragmatice şi culturale ale oricărui popor ce-şi demonstrează, în timp, trăinicia istorică şi morală Fără aceste rădăcini fixatoare de conştiinţe naţionale, cu încărcătură simbolică, esenţa unui neam s-ar devaloriza, acesta pierzându-şi atât echilibrul interior, cât şi pe cel exterior Atras de toate acele subînţelesuri esoterice, dar cu caracter autarhic, ale vechilor învăţături transmise prin viu grai de la o generaţie la alta şi care sunt cunoscute sub numele de Funcţiunea Tadiţională, Vasile Lovinescu a avut grijă ca cea din urmă să nu se disipeze în uitarea vremii, din cauza lipsei de însemnări în această direcţie Astfel, el va juca rolul unui folclorist care nu doar observă fondul cultural naţional, dar îl şi analizează, pentru a nota concluziile ce merită să transgreseze timpul, pentru a câştiga un loc în mentalul colectiv De aceea, toate cutumele şi întreaga gândire mitico-religioasă a exponenţilor generaţiilor succesive din istoria unui neam ar putea fi reunite într-un studiu a cărui principală funcţie să de explorare ştiinţifică, ci de prezentare, respectiv de detaliere a acelor conţinuturi responsabile de răspândirea unor dogme spirituale atât de necesare conservării spiritului unui neam Aşa ia naştere, într-o încercare insistentă de a găsi o cauzalitate a demersului cognitiv lovinescian, preferinţa cercetătorului pentru mit Însă, accentul nu cade pe valorificarea extrinsecă a miturilor, cu obiectivul general de a le teoretiza, ci, dimpotrivă, efortul analistului este dirijat spre inima mitului Odată ajuns acolo, el nu demontează mitul, pentru un travaliu exploratoriu ştiinţific, ci îl priveşte în ansamblul particulelor sale componente, spre o evaluare exhaustivă a acestuia, realizată într-o manieră pragmatică Altfel spus, apropierea luiVasile Lovinescu de miturile mai mult sau mai puţin cunoscute ale culturii române face din el un folclorist, adică un pasionat de componenta esoterică a folclorului, atâta timp cât acesta se transformă într-un tunel al timpului, pe care cercetătorul îşi propune să îl străbată, pentru a face cunoştinţă cu toate zonele absconse şi,deci, greu de identificat Există, aşadar, în cazul lui V Lovinescu, o legătură organică, indestructibilă şi subliminală cu mitul, declarată de el însuşi: Ca să fiu sincer, aproape indiferent la orice tragedie umană, orice mit autentic mă cutremură şi-mi prinde toate glandele Această pasiune pentru mit poate fi tradusă prin preocuparea permanentă a autorului de a înţelege trecutul naţional şi, mai ales, de a face ceva constructiv, în sensul depozitării elementelor simbolice camuflate ele însele în mit printr-o operă scrisă Neîncrezător în capacităţile de transmitere a mesajelor doar pe cale orală, autorul studiului intitulat sugestiv Mitul sfâşiat se va transforma într-un protector al valorilor inestimabile încorporate în miturile fundamentale din cultura română Acest lucru îi conferă titlul de mitograf, etnograf sau folclorist, în funcţie de implicarea sa în cuantumul referenţial al valorilor culturale Ca mitograf, Lovinescu priveşte miturile într-o manieră conciliantă, uşor speculativă şi interogativă, doar cât să-i servească propriei înţelegeri, ceea ce înseamnă că el devine căutătorul de semnificaţii ascunse ale realităţilor exoterice Astfel, pentru eseistul cu preocupări mitografice, mitul nu este încorporat ştiinţei, nefiind un apanaj al acesteia, ci reprezintă doar vehiculul ce-l transportă pe cel interesat de aflarea unor adevăruri ontice absconse într-o lume plină de semne şi de înţelesuri Ca folclorist, Vasile Lovinescu vede în creaţiile arhaice un punct de plecare pentru întreaga cultură românească, asigurându-i fondul de perpetuare valorică perenă Folclorul, văzut ca un produs al geniului popular, se defineşte prin criptările unor învăţături mai presus de fire Cei care doresc decodificarea acestora sunt aşa-numiţii aleşi, fără să conteze dacă sunt atrişti, intelectuali, masoni sau simpli ţărani, cu toţii guvernaţi de o intuiţie şi de o capacitate meditativă ieşite din comun Însă, dezocultarea mesajului, realizată într-o atmosferă desolemnizată, ar ştirbi din însemnătatea sa factică, situaţia fiind, de altfel, indezirabilă atât pentru literatură, cât şi pentru heraldică, hermeneutică, dar, mai ales, pentru cultura propriu-zisă a unei ţări De aceea, rostirea – orală sau scrisă – a unor învăţăminte hieratice desprinse din operele încifrate, cu caracter esoteric, trebuie să fie învăluită într-o aură specială, fără a crea senzaţia unei transparenţe totale care ar eluda nota de farmec inextricabil, propriu unor asemenea situaţii Or, meritul lui V Lovinescu este tocmai acela de a înţelege şi de a mediatiza ideea că revelaţiile obţinute de către iniţiaţi trebuie încapsulate în nişte forme de transfer care să păstreze nota de senzaţional, indicibil, precum şi originalitatea interpretărilor Toate la un loc alcătuiesc tradiţia primordială, de care atât mitograful, cât şi folcloristul se simt în permanenţă atraşi Astfel, cel ce semnează studiul simbolic intitulat Incantaţia sângelui este de părere că Transmiterea unui asemenea depozit se face întotdeauna măsluit şi criptic sub formă de fabulă, în general, în limbaj folcloric, dar şi prin intermediul literaturii culte, când persoana aleasă are vocaţia necesară, o structură mentală şi psihică receptivă şi talentul cerut de exigenţa răspândirii Mitul, ca parte componentă a ritualului iniţiatic, cu valenţe soteriologice şi cognitive, a fost receptat de Vasile Lovinescu printr-o dublă accepţie, în funcţie de dubla sa apartenenţă la două curente culturale antitetice – tradiţionalismul şi modernismul Ambele direcţii şi-au pus amprenta asupra gândirii şi modului de comportament lovinescian, în condiţiile în care personalitatea sa era când prea conservatoare, când prea revoluţionară Astfel, relaţionând mitul unei viziuni moderniste, fălticineanul îl asimilează fabulei sau poveştii, în timp ce varianta tradiţionalistă propagă explicaţia ontologică de fiinţare a mitului, în spatele căreia se zăreşte chipul Creatorului Depăşind graniţele mitului, mitograful se transformă, mai întâi în folclorist, iar apoi în istoric preocupat de descoperirea componentelor senzaţionale ale fondului autohton, în care sunt imixtate marile evenimente naţionale alături de particule esoterice infinitezimale ale substratului cultural-istoric În ceea ce-l priveşte pe V Lovinescu, nu pasiunea directă pentru istorie îl determină să foreze în adâncurile trecutului naţional, ci interesul său pentru orice remitere a timpului, având drept principal efect conservarea unor realittăţi extraordinare Astfel, cu cât pseudoistoricul retrogradează mai mult pe o scară istorică, cu atât mai uşor are acces la funcţiile tradiţionale de care este atras Acestea conţin inefabilul spiritual al unei culturi, care, deşi atrage un număr mare de persoane, totuşi nu exprimă mesaje decât unui nucleu elitist, omogenizat de interesul pentru aspecte bizare, spectaculoase, paradoxale Pentru Lovinescu, istoria capătă cu atât mai mare interes, cu cât îi asigură regresiunea temporală necesară analizei spirituale a unor vremuri de altădată, considerate sacre, totalizante şi pline de semnificaţii simbolice Pentru a ajunge la detalierea acestora, trebuie sondat în trecutul naţional, folosindu-se pârghiile aferente disciplinelor de studiu implicate Astfel, angajat pe acelaşi traseu urmat de Ispirescu, Alecsandri, Creangă, Hasdeu şi Eminescu, V Lovinescu încearcă un pelerinaj spiritual prin vechile vestigii ale unei civilizaţii ancestrale Coborârea către acestea se face cu ajutorul basmelor şi baladelor româneşti, într-un cuvânt, cu ajutorul folclorului, ca element de recognoscibilitate pentru tezaurul cultural şi spiritual al unui neam Camuflate în illo tempore, particulele unei spiritualităţi străvechi reconfigurează imaginea paradiziacă a unei vârste de aur, spre care se deplasează cu interes fondatorul grupului spiritual Fraternitatea lui Hyperion Pretextul pentru acesta îl reprezintă pasiunea sa pentru componentele absconse ale trecutului naţional, lucru care îl transformă pe Vasile Lovinescu şi într-un tălmaci al esoterismului, prin care năzuieşte la accedereaîntr-o dimensiune hieratică Explorând cu atenţie toţi acei indici furnizori de date istorice şi geografice, folcloristul cu pretenţii de istoric ajunge să concluzioneze – probabil şi dintr-un oarecare instinct patriotic – faptul că centrul spiritualităţii s-ar afla în chiar perimetrul ţării sale Este vorba despre Dacia hiperboreeană, ţinut sacru despre care se va scrie şi într-unul din studiile lovinesciene, mai întâi într-o publicaţie din Franţa, sub formă de articol, şi semnată cu pseudonimul Geticus, iar mai apoi, într-un studiu de sine stătător, apărut în România Centrele profane, dezocultate nu sunt altceva decât reminiscenţe ale Marii Tradiţii Primordiale sau chiar elemente-surogat ale acesteia Resuscitarea lor se face prin fenomenul numit remanifestarea tradiţiei primordiale care, iniţial, a avut loc în Occident, de exemplu prin opera lui R Guénon, iar în Ţările Române, prin scrierile lui M Avramescu, Mihail Vâslan şi Vasile Lovinescu Condiţia obligatorie pentru revirimentul centrului tradiţional, construit pe calapodul celui iniţial, original, o reprezintă alcătuirea unei elite intelectuale Principala misiune a acesteia ar fi propagarea doctrinelor, după un studiu aprofundat şi o înţelegere pe măsură a chestiunilor esoterice Pentru cultura românească a anilor ’30, numele reprezentative pentru o posibilă elită intelectuală sunt: N Ionescu, M Eliade, N Crainic, D Stăniloae, M Vulcănescu, M Vâslan şi V Lovinescu Acesta din urmă a fost singurul care a avut convingerea unei resurecţii primordiale, canalizându-şi toate eforturile sale creatoare spre demonstrarea acestei teorii Cu acest scop, va înfiinţa gruparea meditativ-filosofică Fraternitatea lui Hyperion şi, tot cu acest scop, va păstra o strânsă corespondenţă cu René Guénon Informaţiile dobândite, fie în urma întâlnirilor cu membrii grupului, fie din corespondenţa cu cei care aveau aceleaşi preocupări ca şi el, serveau ca material pentru operele scrise Prin intermediul acestora, Lovinescu îşi devoalează profilul moral şi cultural şi îşi clarifică, totodată, problemele cu privire încadrarea lor tipologică Mai mult, scrisul îi oferă posibilitatea detaşării obiective de realităţile analizate, pe care, astfel, are ocazia să le demonteze în particule infime desprinse din marele organism tradiţional Aşadar, pentru cultura şi spiritualitatea noastră, V Lovinescu a reprezentat misionarul ce nu-şi găsea liniştea decât după edificarea acelor aspecte esoterice ce au străbătut timpul, pentru a aduce cu sine mărturii preţioase ale unei lumi de demult Pentru aceasta, el îmbracă, pe rând, hainele de mitograf, folclorist, istoric, etnolog, simbololog şi, nu în ultimul rând, pe cele de hermeneut şi de esesit Bibliografie: 1 Angelescu, Silviu, Mitul şi literatura, Editura Univers, Bucureşti, 1999; 2 Eliade, Mircea, Aspecte ale mitului, Editura Univers, Bucureşti, 1978; 3 Eliade, Mircea, Mituri, vise şi mistere, col Historia Religiorum, trad de M Ivănescu şi Cezar Ivănescu, Editura Univers Enciclopedic, Bucureşti, 1998; 4 Ossendovski, Ferdinand Antoni, Animale, oamenişi zei, Institutul European, Bucureşti, 1994; 5 Vulcănescu, Romulus, Mitologie română, Editura Academiei, Bucureşti, 1987 Bibliografie de autor: Vasile Lovinescu: 1 Mitul sfâşiat, Ed Institutul European, Iaşi, 1993; 2 Incantaţia sângelui, Ed Institutul European, Iaşi, 1993; 3 Monarhul ascuns, Ed Institutul European, Iaşi, 1992; 4 Scrisori crepusculare, Ed Rosmarin, Bucureşti, 1995; 